Fantasia (canzona)

Fantasia è na canzona napulitana scritta a Libero Bovio e musecata a Nicola Valente int'ô 1935.

'E pparole

E' serenata e nun è serenata,
chesta è na fantasia che mm' è venuta...
Dice che la mia bella sta malata
e i' ca stó' buono, che ce pòzzo fá?!

Ah, ah...

Io tengo sulo a me,
i' voglio bene a me,
e po' a nisciuno cchiù...
Pecché nisciuno maje mm'ha fatto bene a me!

E 'sta chitarra mia s'era addurmuta
e mo 'mpruvvisamente s'è scetata...
Che voce 'e paraviso che mm'è asciuta
cu nu bicchiere 'e vino, 'int'a ll'está!

Ah, ah...

Io tengo sulo a me,
i' voglio bene a me,
e po' a nisciuno cchiù...
Pecché nisciuno maje mm'ha fatto bene a me!

No, nun è overo: chesta è serenata
e só' nu strazio chesti qquatto note...
'o ssaccio, 'o ssaccio pe' chi staje malata
e io prego 'e Sante 'e nun te fá saná!

Ah, ah.....

Io tengo sulo a me,
i' voglio bene a me,
e po' a nisciuno cchiù!
Ma si tu muore, 'o ssaje ca i' moro appriesso a te!

Tu vi' che fantasia che mm' è venuta!

Categurìa:'E canzone napulitane